Αντρέ Σιμόες

Ο Αντρέ Λουίζ Γκόμεζ Σιμόες (γεννημένος στις 16 Δεκεμβρίου 1989) είναι Πορτογάλος πρώην ποδοσφαιριστής. Κατά την διάρκεια της καριέρας του, αγωνίστηκε στην Παντροένσε, στην Σάντα Κλάρα, στην Μορειρένσε, στην ΑΕΚ, στην Φαμαλισάο και στην Λεϊσόες.

Καριέρα

 Πορτογαλία 
Γεννημένος στο Ματοσίνιος, ο Σιμόες έπαιξε σε 3 σωματεία ως νέος συμπεριλαμβανομένης της Πόρτο στις ηλικίες 8-14. Έκανε τις πρώτες του επαγγελματικές εμφανίσεις με την Παντροένσε αγωνιζόμενος δύο σεζόν στη 3η κατηγορία και μία σεζόν στην 4η κατηγορία στην Πορτογαλία.

Το καλοκαίρι του 2011 ο Σιμόες πήρε μεταγραφή για τη Σάντα Κλάρα. ομάδα 2ης κατηγορίας. Στη δεύτερη του χρονιά με την ομάδα, έπαιξε 39 φορές σκοράροντας ένα γκολ, βοηθώντας έτσι την ομάδα του να φτάσει την 11η θέση.

Τον Ιούνιο του 2013, ο Σιμόες μεταγράφηκε στη Μορειρένσε βοηθώντας την ομάδα να φτάσει στη 1η κατηγορία στη πρώτη του χρονιά, έχοντας περίπου 2800 λεπτά συμμετοχής και συμβάλλοντας με δύο γκολ Έκανε το ντεμπούτο του στο Πρωτάθλημα Πορτογαλίας στις 24 Αυγούστου του 2014, παίζοντας σε όλο τον αγώνα σε εκτός έδρας νίκη με 1-0 εναντίον της Νασιονάλ.

 ΑΕΚ 
Τον Ιανουάριο του 2015 ο Σιμόες συμφώνησε με την ΑΕΚ για διετές συμβόλαιο, με τη συμφωνία να τίθεται σε ισχύ από την 1η Ιουλίου του 2015. Στις 19 Μαρτίου του 2016, ο Σιμόες συμφώνησε για επέκταση του συμβολαίου του με την ΑΕΚ έως το 2019, με το νέο συμβόλαιο να συμπεριλαμβάνει ρήτρα εξαγοράς ύψους 7,5εκ. ευρώ.  Στις 10 Δεκεμβρίου του 2016, ο Σιμόες σκόραρε το πρώτο του τέρμα με την φανέλα της ΑΕΚ, σε μία εντός έδρας νίκη με 4-0 επί του Λεβαδειακού. 

Στις 24 Αυγούστου του 2017, ο Σιμόες βοήθησε την ομάδα του να προκριθεί στην φάση των ομίλων του ΟΥΕΦΑ Γιουρόπα Λιγκ, σκοράροντας δύο τέρματα και μοιράζοντας μία ασίστ, στην νικηφόρα αναμέτρηση με 3-0 επί της Κλαμπ Μπρυζ για τα πλέι οφ του θεσμού. 

Στις 26 Νοεμβρίου του 2018, έπειτα από ήττα της ΑΕΚ από τον Παναιτωλικό στο πρωτάθλημα, ο Δημήτρης Μελισσανίδης αποφάσισε να αφήσει εκτός αποστολής για τον ερχόμενο αγώνα με τον Άγιαξ για το ΟΥΕΦΑ Τσάμπιονς Λιγκ τον Σιμόες, τον Τάσο Μπακασέτα και τον Βασίλη Λαμπρόπουλο. 

 Φαμαλισάο 
Ο Σιμόες επέστρεψε στην Πορτογαλία το 2022, για λογαριασμό της ΦΚ Φαμαλισάο.  Εκεί, παρέμεινε για μία σεζόν καταγράφοντας 14 συμμετοχές. 

 Λεϊσόες 
Στις 1 Σεπτεμβρίου του 2023, ο Σιμόες παραχωρήθηκε δανεικός στην Λεϊσόες της Σεγούντα Λίγα.  Τον Ιούλιο του 2024, μεταγράφηκε μόνιμα στον σύλλογο, υπογράφοντας συμβόλαιο ενός έτους. 

Στις 3 Αυγούστου του 2025, ο Σιμόες ανακοίνωσε το τέλος της καριέρας του, σε ηλικία 35 ετών. 

 Διακρίσεις 

 Συλλογικές 
Μορεϊρένσε

 Σεγούντα Λίγα: 2013–14

ΑΕΚ
  Πρωτάθλημα Ελλάδος: 2017-2018

 Κύπελλο Ελλάδος: 2015-2016

 Ατομικές 

 Καλύτερη ενδεκάδα της σεζόν στο ελληνικό πρωτάθλημα: 2017-2018

 Παραπομπές 

Κατηγορία:Μέσοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Ποδοσφαιριστές ΚΝ Σάντα Κλάρα
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Φαμαλισάο
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα